recursal/SuperWikiNEXT-32B huggingface dataset:
La kriptologio estas necesa por la interŝanĝo de informacioj en la interreto.
**Sekurado de informacioj** rilatas al protektado de aro da informacioj, ĉar ĉiuj informoj valoras por la individuo aŭ entrepreno kiu ĝin posedas, do sekurado de informacioj celas daŭrigi tiun valoron. La bazaj kriterioj de sekurado de informacioj estas: konfidenceco, integreco, havebleco aŭ disponeblo, kaj kontroleco. Tiu sekurado ne temas nur pri  komputilaj sistemoj, elektronikaj informoj aŭ informaĵaj sistemoj. Tiu scienca fako aplikeblas al ĉiujn informaciojn kaj datenojn. La koncepto de Informatika Sekureco aŭ komputila sekurado profunde rilatas al Sekurado de Informacioj, inklude ne nur la protektado de datumoj, sed ankaŭ de la sistemoj mem.

Nuntempe tiu fako estas konvenciita laŭ la normo ISO/IEC 17799:2005, influata de la brita modelo (British Standard) BS 7799. La serio de normoj ISO/IEC 27000 estis rezervitaj por pritrakti Sekuradon de Informaciojn, inkluzive la komplementoj de la originala modelo. La ISO/IEC 27002:2005 daŭre estas konsiderata formale kiel 17799:2005 por historiaj kialoj.

Konceptoj pri sekurado
----------------------

Multaj aŭtoroj difinas la Sekuradon de Informaciojn (SI) (Brostoff, 2004; Morris e Thompson, 1979; Sieberg, 2005; Smith, 2002;) kiel la protektado de informacioj, kaj preventado kontraŭ maloferto de servoj al permesataj uzantoj, dum integreco kaj konfidenceco de tiuj informoj estas daŭrigataj. La nivelo de la sekureco korespondas al nivelo de la informo kaj al perdoj okazataj kaze de malbona uzo de tiuj informoj.

Tiu scienco rilatas al informoj de persono aŭ entrepreno, organizoj aŭ ŝtatoj. Kompreneblas kiel informo iu ajn enhavo aŭ datumo valorinda por homo aŭ negoco, rezervita aŭ publika. 
Difinindas parametrojn (kun uzo aŭ ne de helpiloj) por la nivelo de la sekureco, por stabiligi la bazojn por analizo de la disvolviĝo de la sekurado. La sekurado de iu informo povas esti influata de kondutoj kaj uzoj, la medio, infraestrukturo aŭ homoj kun malbonaj intencoj (ŝteli, detrui aŭ modifi).

Vidu ankaŭ
----------

* Ĉifrado
* Fajroŝirmilo
* Informotraliko
* Kontraŭvirusilo
* Kriptologio

Eksteraj ligiloj
----------------

* Computer Security Institute (en la angla)
* CERT.PT (en la portugala)
* CERT.br (en la portugala)
Sela punkto sur grafikaĵo de *z=x2-y2* (ruĝa)
Sela punkto inter du montetoj (la komunaĵo de la cifero-ok *z*-konturo).
Grafikaĵo de *y = x3* kun sela punkto je 0.
En matematiko, **sela punkto** estas punkto en la argumentaro de funkcio de du variabloj kiu estas senmova punkto sed ne loka ekstremumo. Je tia punkto, ĝenerale, la surfaco similas al selo kiu estas *kurboj supren* en unu direkto, kaj *kurboj suben* en alia direkto, simile al montpasejo. En terminoj de konturaj linioj, sela punkto povas esti agnoskita, ĝenerale, per konturo kiu sekcas sin. Ekzemple, du montetoj apartigita per alta pasejo enhavas selan punkton, je la supro de la pasejo, simile al cifero-ok (lemniskata) kontura linio.

Simpla kriterio por kontrolanta ĉu donita senmova punkto de reelo-valora funkcio *F(x, y)* de du reelaj variabloj estas sela punkto estas per la matrico de Hessian je tiu punkto: se la matrico de Hessian *H* estas maldifinita matrico, do ĉi tiu punkto estas sela punkto.

Maldifinita matrico *A* estas tia matrico ke *xTAx* povas havi ambaŭ signojn por taŭge elektitaj vektoroj *x*. Nepra sed ne sufiĉa kondiĉo estas ke matrico estas nek pozitive difinita matrico nek negative difinita matrico.

Ekzemple, matrico de Hessian de la funkcio *z=x2-y2* je la senmova punkto *(0, 0)* estas matrico

{\displaystyle H={\begin{bmatrix}2&0\\0&-2\\\end{bmatrix}}}
kiu estas nedifinita. Pro tio, ĉi tiu punkto estas sela punkto. Ĉi tiu kriterio donas nur sufiĉan kondiĉon. Ekzemple, por funkcio *z=x4-y4* punkto *(0, 0)* estas sela punkto sed la matrico de Hessian de ĉi tiu funkcio je ĉi tiu punkto estas la nula matrico, kiu estas ne nedifinita.

En la plej ĝeneralaj terminoj, **sela punkto** por glata funkcio (kies grafikaĵo estas kurbo, surfaco aŭ hipersurfaco) estas senmova punkto tia ke la grafikaĵo en la najbaraĵo de tiu punkto estas ne tute en unu flanko de la tanĝanta spaco je tiu punkto.

En unu dimensio, sela punkto estas punkto kiu estas ambaŭ senmova punkto kaj trafleksa punkto. Pro tio ke ĝi estas trafleksa punkto ĝi estas ne loka ekstremumo.

Sur surfaco en 3-dimensia spaco sela punkto estas **hiperbola punkto** kio estas punkto kun negativa gaŭsa kurbeco.

Aliaj uzoj
----------

Por dua-orda lineara aŭtonoma sistemo, krita punkto estas sela punkto se la karakteriza ekvacio havas unu pozitivan kaj unu negativan reelajn ajgenojn .

En du-ludanta nulo-suma ludo difinita sur kontinua spaco, la egalpeza punkto estas sela punkto.

Sela punkto de matrico estas ero de la matrico kiu estas ambaŭ la plej malgranda ero en ĝia kolumno kaj la plej granda ero en ĝia linio.

Vidu ankaŭ
----------

* Senmova punkto
* Trafleksa punkto
* Ekstremumo
* Maksimumo kaj minimumo
* Unua derivaĵa provo
* Dua derivaĵa provo
* Matrico de Hessian
* Pli alte orda derivaĵa provo
* Sela surfaco
* Hiperbola egalpeza punkto
* Sinsekco (kurbo)

Referencoj
----------

1. ↑   Kritikaj punktoj de aŭtonomaj sistemoj. Arkivita el la originalo je 2007-01-03. Alirita 2008-08-19.

* Sela punkto en la Vikimedia Komunejo (Multrimedaj datumoj)
* Kategorio Sela punkto en la Vikimedia Komunejo (Multrimedaj datumoj)
Municipa teritorio de Selaya, centroriente de Kantabrio.
**Selaya** [seLAĝa] estas municipo en centrorienta Kantabrio, Hispanio, en la komarko *Valles Pasiegos* kaj subkomarko Pas-Miera.

Geografio
---------

Domoj en Pisueña.
Ĝi limas kun Villacarriedo, Vega de Pas kaj San Roque de Riomiera. La municipo estas sur la baseno de la rivero Pas, trafluata de la riveroj Pisueña kaj ĝia alfluanto Campillo, en la subkomarko Pas-Miera.

Demografio
----------

Por areo de 39,29 km² estas 1 854 loĝantoj (laŭ censo de 2021). La 1 854 loĝantoj (2021) estas distribuataj en jenaj loĝlokoj: 

* Bustantegua, kun 228 loĝantoj en 2016.
* Campillo, kun 59 loĝantoj en 2016.
* Pisueña, kun 98 loĝantoj en 2016.
* Selaya (ĉefurbo), kun 1546 loĝantoj en 2016.

La rura karaktero de la municipo favoris malpliigon de la loĝantaro dum la 20-a jarcento sed ne tiom kiom ĉe najbaraj lokoj.

Demografia evoluo| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| --- | --- | --- | --- | --- | --- | --- | --- | --- | --- | --- | --- |
| 1937 | 1855 | 2150 | 2046 | 2091 | 2043 | 1983 | 2019 | 1821 | 1315 | 1003 | 1004 |

Fonto: INE

Ekonomio
--------

Tradicie, la ekonomia agado de la municipo estis agrikulturo kaj brutobredado. Sed nuntempe oni transiris iome al turismo kaj industrio. Ĉiuokaze ankoraŭ 26,9 % de la laboristaro de la municipo dediĉas sin al la unuaranga sektoro, 18,3 % al la konstruado, 12,9 % al industrio kaj 41,9 % al triaranga sektoro, kiu hegemonias. En la municipo la dungiteco estas de 52,2 % kaj sendungeco de 11,9 %, dum averaĝoj en Kantabrio estas ĉirkaŭ 52,5 % kaj 14,2 % respektive. 

Inter vidindaĵoj menciindas la tradicia arkitekturo, pilorio, blazondomoj kaj la preĝejoj.

Vidu ankaŭ
----------

* Listo de municipoj de Kantabrio


|  |  |
| --- | --- |
| Bibliotekoj | * PeEnEo: 783805
 |
En kunteksto de evoluo, iaj trajtoj aŭ aleloj de genoj separantaj ene de populacio povas esti rezulto de **selektado**. Laŭ selektado, individuoj kun avantaĝoj aŭ *adaptaj* trajtoj tendencas esti pli sukcesaj ol ties parencoj reprodukte — signife ke ili kontribuas pli da idaro al la sukceda generacio ol aliaj. Kiam tiuj trajtoj havas genetikan bazon, selektado povas pliigi la valoron de tiuj trajtoj, ĉar idaro povas heredi tiujn trajtojn el siaj gepatroj. Kiam selektado estas intensa kaj persista, adaptaj trajtoj iĝas universalaj al la populacio aŭ respektive specieo, kio povas tiam esti konsiderata *evoluo*.

Tipoj
-----

Vidu ankaŭ
----------

* Natura selektado
* Seksa selekto
* Selekta bredado
* Selekta plantoplibonigo
* Evoluo

Literaturo
----------

* Bell, Graham.  (1997) *Selection: The Mechanism of Evolution*. Nov-Jorko: Chapman & Hall, p. 699 p. ISBN 0-412-05521-X. (2nd edition published in 2008 by Oxford University Press, 553 p. ISBN 0-19-856972-6)

* Kategorio Selekto en la Vikimedia Komunejo (Multrimedaj datumoj)
vesterna selo
**Selo** estas sidilo, kiun oni ligas sur la dorso de rajdbesto, kiel ĉevalo. Kutime ĝi estas lignostruktura sidilo, kusenita aŭ led-kovrita por la rajdanto, aŭ simila aĵo, kiu tenas la jungilaron. La nomo estas uzata ankaŭ por la sidilo de biciklo aŭ simila veturilo kaj ankaŭ por klitelo de ringvermoj.

La selo certigas, ke la pezo premu ne la vertebraron, sed la ripojn de la besto, kovritajn per muskoloj. Antaŭ la invento oni rajdis dum longa tempo sen selo kaj foje oni uzis nur lanajn, aŭ simplajn teksaĵojn, kiel tolo.

La selo elformiĝis kaj disvastiĝis en la 3-a ĝis 1-a jc a.K. Ĝi igis pli komforta kaj sekura la rajdadon, tiel oni povis facile manovri en bataloj.

La selon same kiel la piedingon kaj la brustorimenon elpensis la aziaj stepaj popoloj (eble la sarmatoj), kaj de tie ĝi disvastiĝis en Eŭropo. Ĝi grave evoluis dum la mezepoko (ĉefe en Francio).

Oni metis la kamelan selon sur ĝibo(j) de la besto. La elefantaj seloj estas proporcie pli grandaj kaj similas al baldaĥina niĉo.

La hodiaŭaj ĉevalseloj havas elastan strukturon: oni firmigas la lignolamenojn per metallamenoj. La seloj havas du ĉefajn tipojn: la vesterna (okcienta, aŭ maŭra) kaj la angla (aŭ hungara).

La vesterna selo havas grandan prenilon, almuntitan je la unua anso, kiu servas ne nur la kroĉiĝon sed al kiu oni povas ankaŭ alfiksi kaptoŝnuron (lazon). La posta anso estas alta kaj helpas la stabilan sidon dum laboro. La brustorimeno estas pli larĝa ol la eŭropa.

La angla selo estas pli leĝera, senprenila, plata kaj pli bone remburita. Oni planis tiun ĉi tipon ĉefe por sporto kaj amuzado, specife por transsalti obstaklojn kaj artan rajdadon (dresrajdo).

La galopaj seloj estas la plej malpezaj, la premirajdaj ĉevaloj havas longajn rimenojn, la saltoseloj havas formon, ke la pezo de la rajdanto venas antaŭen.

Per la t.n. damoseloj (sur kiuj oni metas ambaŭ gambojn al la sama flanko) rajdis la virinoj ĝis la 1920-aj jaroj.

Oni uzas specialajn selojn interalie por longrajdado, cirka rajdado, ĉevala poloo.

Vidu ankaŭ
----------

* Ĉabrako
* Pomelo

Eksteraj ligiloj
----------------

* Selo en la Vikimedia Komunejo (Multrimedaj datumoj)
* Kategorio Selo en la Vikimedia Komunejo (Multrimedaj datumoj)

* 
* 


Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.
Koordinatoj: 50° 13′ 33″ N 16° 55′ 20″ O﻿ / ﻿50.22583 °N, 16.92222 °O﻿ / 50.22583; 16.92222 (mapo)

Limpasejo vintre
Nodo de padoj en la selo
**Selo Klodsko** (815,4 m; ĉeĥe: *Kladské sedlo*, pollingve: *Przełęcz Płoszczyna*) estas montara selo apartiganta montarojn Králický Sněžník kaj Riĥleba montaro. Selo Klodsko situas nordokcidente de vilaĝo Kunčice sur limo inter Ĉeĥio kaj Pollando. Ĉeĥoj nomis tiun ĉi selon ankaŭ *Kladská brána*, do *Klodska pordego*, en la polaj fontoj ĝi estis nomata *Pasejo Moravia*.

Tra selo Klodsko kondukis vojo el Moravio ĝis Graflando Glatz. El Staré Město pod Sněžníkem kondukas al la selo ŝoseo II/446, kiu kondukas tra valo de rivereto Krupá. El la pola flanko kondukas en la selon vojoj *Droga Staromorawska* kaj *Droga Morawska*, ambaŭ eliras el valo de Morawka.

La 4-an de junio 2007 estis en selo Klodsko malfermita limpasejo Staré Město − Nowa Morawa kun lima ekipado de piedirantoj, biciklistoj, motorcikloj, personaj aŭtoj kaj ŝarĝatransporto ĝis 3,5 t de la plej granda pezo. La limpasejo pereis kun disvastigo de Schengen-spaco por Ĉeĥio kaj Pollando fine de la jaro 2007.

Sur la montodorso tra selo Klodsko kondukas verda lima turisma marko.
Vincent van Gogh - la semisto
**Dissemado** aŭ **semado** laŭ PIV estas

* kaj en konkreta senco la ago "disĵeti grajnojn (do semon) sur teron, por ke ili ĝermu kaj kresku",

* kaj en figura senco la ago "disvastigi senton, preskaŭ ĉiam en malica senco".

En la esperanta kulturo aparte multaj klasikaj proverboj rilatas al semado: Inter la saĝaj frazoj estas interalie la eldiroj 'Ne semu inter dornaĵo' (Malnova Testamento), 'Se Peĉjo ne semos, Petro ne rikoltos' (Zamenhofo), 'Kiu semas venton, rikoltos ŝtormon' (same Zamenhofo) kaj 'Semu al vi justecon, tiam vi rikoltas amon' (Nova Testamento).

Semado do konkrete en agrikulturo estas la disĵeto de semoj en preparitan teron, kiu ĝenerale antaŭe estis plugita kaj erpita. Tradicie homoj per mano prenis la semojn el sako ĉe la korpo kaj per svinga movo de la mano disdonis ilin: tiam la nombro de semoj en la mano, la forteco de la svingo kaj la rapideco de paŝado difinis, kiom da grajnoj po kvadrata metro estis semitaj. Nuntempe ofte tiun laboron faras maŝinoj, por kiuj oni kompreneble povas antaŭfiksi la nombron da grajnoj po kvadrata metro.

La plej bona tempo por semado tre dependas de la planto, sed krome ankaŭ de la regiona vetero kaj grundokonsisto. Plantoj tre malsame reagas al temperaturo, la nombro kaj intenseco da ĉiutaga sunradiado kaj de pluvo. Multaj plantoj en la pli malvarmaj klimatozonoj de la mondo semiĝas dum printempo, sed ekzistas ekzemple "vintraj grenoj", kiuj bezonas frostan grundon por ekĝermi, kaj do devas semiĝi iom antaŭ la vintra frostoperiodo. En la tropika klimatozono kompreneble eblas semi sendepende de la kalendaro, krom ke iuj sezonoj estas tro sekaj aŭ tro malsekaj.

* Kategorio Semado en la Vikimedia Komunejo (Multrimedaj datumoj)
**Portugala Mozambiko** aŭ **Portugala Orienta Afriko** (oficiale *Ŝtato de Orienta Afriko* ĉe ties formado, kaj *Transmara Provinco Mozambiko* poste) estis strio de portugalaj transmaraj kolonioj kaj poste portugala transmara provinco laŭlonge de la sudorienta afrika marbordo, kiu nune formas la respublikon Mozambiko. Portugalaj komercaj setlejoj kaj, poste, kolonioj estis formita laŭlonge de la marbordo el 1498, kiam Vasco da Gama unuafoje atingis la mozambikan marbordon. Lourenço Marques esploris la areon kiu estas nune Golfo Maputo en 1544. Li setlis konstante en la teritorio de la nuna Mozambiko, kie li pasis plej el sia vivo, kaj lia laboro estis sekvita de aliaj portugalaj esploristoj, maristoj kaj komercistoj. Kelkaj el tiuj kolonioj estis regataj fine de la 19a jarcento de kolektivaj entreprenoj kiaj la Kompanio de Mozambiko kaj la Kompanio de Niaso. En 1951 la kolonioj estis kombinitaj en unusola transmara provinco kun la nomo *Moçambique* kiel integra parto de Portugalio. Plej el la originaj kolonioj donis siajn nomojn al la modernaj provincoj de Mozambiko.

Mozambiko, laŭ la oficiala politiko, ne estis kolonio sed parto de "plurkontinenta kaj multrasa nacio" Portugalio. Portugalio klopodis en Mozambiko, kiel ĉe aliaj siaj kolonioj, eŭropeigi la lokan loĝantaron kaj asimiligi ilin al la portugala kulturo. Lisbono volis ankaŭ reteni siajn koloniojn kiel komercaj partneroj kaj merkatoj por siaj varoj. Afrikanaj loĝantoj de la kolonio supozite estis tutrajtaj civitanoj kun kompleta politika rajtaro pere de longa disvolviĝa procezo. Por tio, segregacio en Mozambiko estis minimuma kompare kun tiu de najbara Sudafriko. Tamen, pagita perforta laboro, al kiu afrikanoj devis turni sin kaze ke ili ne povas pagi impostojn, ne estis abolita ĝis komenco de la 1960-aj jaroj.

Vidu ankaŭ
----------

* Historio de Mozambiko
* Portugala Okcidenta Afriko
* Portugala Angolo

Referencoj
----------

1. ↑

Herrick, Allison kaj aliaj (1969). "Area Handbook for Mozambique", US Government Printing Office.

Eksteraj ligiloj
----------------

* Portugala Mozambiko en la Vikimedia Komunejo (Multrimedaj datumoj)

* "Portuguese East Africa" ĉe *Catholic Encyclopedia* (1913)
**Semajno de hebrea libro** 2005, Israela Muzeo, Jerusalem
**Semajno de hebrea libro** (hebree שבוע הספר העברי) estas ĉiujara evento daŭranta unu semajnon en Israelo festanta hebrean literaturon.

Historio
--------

Hebrea librofoiro unue okazis en 1926 kiel unu-taga evento ĉe Bulvardo Rothschild en Tel Aviv por promocii vendadon de libroj en la hebrea.

Dum la semajno de hebrea libro, subĉielaj librofoiroj okazas tra la lando kaj eldonaj firmaoj vendas iliajn librojn je rabatita prezo. Ankaŭ librovendejoj en Israelo tipe proponas specialajn prezojn dum ĉi tiu tempo kiu povas daŭri ĝis tuta monato. Oni vendas multajn librojn ĉiujare: ĉe kelkaj institucioj oni vendas dum tiu semajno pli da libroj ol dum la cetero de la jaro.

La pli granda evento okazas en Tel Aviv, tiel nomata la unua hebrea urbo, ĉe Rabin palaco apud la urbodomo. Grava socia evento konsistas en la ĉeesto de famaj verkistoj kiuj dediĉas per aŭtografo aĉetitajn ekzemplerojn al ŝatantoj-sekvantoj; tiele la vico por atingi tion estas longega.

Krom vendoj de libroj, vario de literaturaj eventoj okazas dum la Libro-Semajno, kiel mitingoj kun aŭtoroj kaj publikaj legadoj de aŭtoroj. Ankaŭ en la amaskomunikilaro estas pliigita nivelon de atento al literaturo.

Tiu semajno fokusigas specialan intereson pri novaj libroj eldonitaj dum la pasinta jaro.

Takso laŭ raporto de la Nacia Biblioteko
----------------------------------------

Kiel en multaj aliaj ŝtato, laŭleĝe la Nacia Biblioteko de Israelo ricevas du ekzemplerojn de ĉiu libro publikigita en la lando (devigaj kopioj). Ĉiujare, en preparo por la librosemajno, la Nacia Biblioteko publikigas datenojn pri eldonado en Israelo. La raporto listigas la nombron da libroj publikigitaj en la pasinta jaro, ĝenroj, verktemoj, specoj de eldonejoj kaj multaj aliaj datumoj.

Ekzemple, en 2004 estis raportite ke ili ricevis 6 436 novajn librojn. La plej multaj el la libroj publikigitaj estis en la hebrea, kaj la plej multaj el la libroj kiuj estis publikigitaj en la hebrea estis origina literaturo. Preskaŭ 8% de la libroj publikigitaj en 2004 estas infanlibroj kaj nur 4% estis lernolibroj. Laŭ speco de publikigo, 55% de la libroj estis produktitaj fare de komercaj eldonistoj, 14% de individuaj mem-eldonistoj, 10% de registaraj eldonistoj, 7% de eldonistoj por edukaj celoj, kaj 14% estis publikigitaj fare de aliaj firmaoj.

En la jardeko inter 2008 kaj 2018, estis 35% pliiĝo en libroeldonado (6 326 libroj en 2008 kompare kun 8 571 en 2018)

Vidu ankaŭ
----------

* Internacia Librofoiro de Jerusalemo
* Kulturo de Israelo
* Hebrea literaturo

Referencoj
----------

Eksteraj ligiloj
----------------
Koordinatoj: 51° 4′ 26.4″ N 01° 47′ 36″ U﻿ / ﻿51.074000 °N, 1.79333 °U﻿ / 51.074000; -1.79333 (mapo)

**Salisbury** [/ˈsɔːzbəri/ *SAWZ-bər-ee*] estas urbo en la sudangla provinco Wiltshire, situas ĉe la kuniĝo de kvin riveroj Avon, Nadder, Bourne, Ebble kaj Wylye. La urba enhavas katedralo, konstruita en la 13-a jarcento kaj havas la plej altan spajron en Anglio. En la proksimeco de Salisbury (13 km for) troviĝas la neolitika monumento Stonehenge. Laŭ la vojo, oni povas vidi la ruinojn de mezepoka urbo *Old Sarum*.

Historio
--------

### Old Sarum

 Pli detalaj informoj troveblas en artikolo Old Sarum.
Salisbury situis origine ĉe Old Sarum, norde de kie ĝi estas nun. Old Sarum estis konstruita en la neolitiko. Antaŭ ol la normanoj ekprenis ĝin, kaj la Romianoj kaj la saksoj loĝis en tie. Episkopo Richard Poore helpis movi la urbon al la nova loko, kaj li helpis plani la novan aranĝon de la urbo (ĉar en la malnova urbo ne estis sufiĉa spaco).

Edukado
-------

Salisbury enhavas multajn lernejojn, inkluzive la nur du liceoj en la provinco (Bishop Wordsworth's School kaj South Wilts Grammar School for Girls).

Galerio
-------

* La okcidenta flanko*La okcidenta flanko*
* La katedralo, pentraĵo de John Constable*La katedralo, pentraĵo de John Constable*
* La katedralo de Salisbury*La katedralo de Salisbury*
* Minster Street c.1870*Minster Street c.1870*
* Butchers Row*Butchers Row*

* Salisbury en la Vikimedia Komunejo (Multrimedaj datumoj)
* Kategorio Salisbury en la Vikimedia Komunejo (Multrimedaj datumoj)

Eksteraj ligiloj
----------------

* 
* 
* Arkivigite je 2006-08-31 per la retarkivo Wayback Machine

Vidu ankaŭ
----------

* Stonehenge
* Old Sarum
**Miklós Schneider** [miklOŝ ŝnejder], laŭ la hungarlingve kutima nomordo **Schneider Miklós** estis hungara instruisto, arkivisto. Lia bofrato estis Ambrus Pleidell.

Miklós Schneider naskiĝis la  1-an de decembro 1897(nun 1897-12-01) en Érsekújvár (Hungara reĝlando, Aŭstrio-Hungario, nuntempa Nové Zámky en Slovakio), li mortis la 23-an de junio 1945 (laŭ alia informo la mortotago estas la 16-a) en Velem (Hungara reĝlando).

Biografio
---------

Miklós Schneider maturiĝis en gimnazio en sia naskiĝurbo, poste li akiris pedagogian diplomon en Scienca Universitato de Budapeŝto. Hejmenveninta jam en la ĵus estiĝanta ŝtato Ĉeĥoslovakio li instruis ĝis 1928, poste li translokiĝis al rest-Hungario. Li akiris arkivistan licencon, poste li estis arkivisto en Székesfehérvár, ekde 1937 ĝismorte en Szombathely. Li edziĝis en 1932.

Elektitaj kontribuoj
--------------------

* *A Vörösmarty-család multja* (1934)
* *Nemes családok története. I.* (1937)
* *Vas megye kétségtelen nemesei* (1940)
* *Vas vármegye 1696. évi nemesi összeírása* (1943)

Fontoj
------

* biografio hungare
* biografio hungare
* biografio hungare legebla iomete pli malsupre

Referencoj
----------

1. ↑   WikiData
2. ↑   hungarlingva datenaro de muzeo

|  |  |
| --- | --- |
| Bibliotekoj | * PeEnEo: 843010
 |



* Portalo pri Biografio
Fakultato de Arto - Al Azhar universitato
**Universitato Al-Azhar en Gazao** (arabe جامعة الأزهر بغزة; transliterume: Ĵamia'a al-Azhar bi Raza), estas neprofitcela palestina publika universitato en Gazao. Kun proksimume 16,000 studentoj, duono de ili virinoj, kiuj studas sanon, inĝenieristikon, sciencon, ekonomikon kaj administradon, artojn kaj homsciencon, edukon, juron, agrikulturon kaj pli. La universitato estas rekonita kaj apogita de arabaj landoj, same kiel de diversaj arabaj akademiaj institucioj kaj organizoj. Entute estas 18 fakultatoj en la universitato.

Historio
--------

La universitato estis fondita en 1991. Kiam ĝi estis establita, ĝi havis nur du fakultatojn, por edukado kaj ŝario, islama juro, kaj 725 studentoj studis tie. En 1992, kvar pliaj fakultatoj estis establitaj: la Fakultato de Farmacio, la Fakultato de Agrikulturo kaj la Medio, la Fakultato de Sciencoj kaj la Fakultato de Arto kaj Homaj Sciencoj.

En 1997, la Fakultato de Aplikata Medicino estis establita kaj en 1999 la Lernejo de Medicino ĝenerale, por renkonti la medicinajn kaj sanbezonojn de la palestina komunumo. En 2001, la Fakultato de Inĝenieristiko kaj Informa Teknologio estis establita kaj en 2007, la Fakultato de Dentokuracado estis establita. La propra Ŝaria Fakultato estis establita en 2009, post esti disigita de la Fakultato de Juro.

Eksteraj ligiloj
----------------

* Oficiala retejo


|  |  |
| --- | --- |
| Bibliotekoj | * PeEnEo: 748497
* LCCN: n2005062908
* VIAF: 156148163 128320311, 156148163
* ISNI: 0000 0001 0436 6817
 |
**Hofufo**, **Al-Hofuf**  (ankaŭ  **Hofuf** , **Hofof'** aŭ **Hufuf**) (en araba الهفوف} *{transkribe al-Hufūf}* estas la ĉefa urba centro en la oaza regiono Al-Ahsa en la Orienta Provinco de Saŭdarabio.

Priskribo
---------

La propra urbo havas populacion de 1,200,000 (censo de 2009} kaj estas parto de pli grandloĝata oazareo de urboj kaj vilaĝoj de ĉirkaŭ 600,000 loĝantoj. Ĝi situantas interne, sudokcidente de Abkaik kaj la metropolita areo de Dhahran-Dammam-Al-Ĥobar ĉe la ŝoseo alsuda al Haradh. Ĝi estas la urbo plej proksima al la fama naftejo Ghawar, unu el plej grandaj en la mondo konvenciaj (surteraj) naftejoj.

Hofuf estas unu el ĉefaj kulturaj centroj en Saŭdarabio. Multaj tre konataj familioj loĝas tie. Kaj tie estas altlernejoj de agrikulturo, veterinara medicino kaj animalaj rimedoj de la Universitato Reĝo Faisal dum aliaj estas en Dammam. La kampuso de Hofuf havas ankaŭ lokojn kie saŭdiaj virinoj povas studi medicinon, dentosciencon kaj ekonomikon.

Legendo lokas tie la enterigan lokon de Lejla kaj Maĝnun, la protagonista paro de la plej populara amhistorio en la araba kaj islama mondoj. Estas legendo ankaŭ ke la reĝino de Ŝeba vizitis tiun urbon el sia regno de Jemeno.

Klimato
-------

Hofufo havas sekan dezertan klimaton. En la jaro pluvas 83 mm, inter junio-oktobro ĝenerale ne pluvas, inter decembro-aprilo pluvas mezurebla pluvo. La jara averaĝa temperaturo estas 27 °C, inter majo-septembro tio estas pli ol 30 °C, decembro-februaro tio estas malpli ol 20 °C.

Transporto
----------

25° 23′ N 49° 35′ O﻿ / ﻿25.383 °N, 49.583 °O﻿ / 25.383; 49.583 (mapo)
Gazonaj flamengoj en ilia "natura loĝado".
**Rozaj plastaj flamengoj** estas ŝatataj gazon-ornamaĵoj en Usono, kune kun ĝardenaj gnomoj kaj aliaj specoj de ornamaĵoj.

La roza flamengo estis desegnita en la jaro 1957 de Don Featherstone, dum li estis laboranta por *Union Products*. Ĝi estas simbolo de popola kulturo, kaj Featherstone gajnis la Ig-Nobel-premion por Arto en 1996 pro ĝi. Ili eĉ fariĝis ŝerctemo: kelkfoje gregoj da rozaj flamengoj instaliĝas sur la gazono de viktimo dum la mallumo de nokto. Plastaj flamengoj estas larĝe konsideritaj kiel la stereotipa ekzemplo de gazona kiĉaĵo.

Union Products, de Leominster, Masaĉuseco, haltis produktadon de rozaj flamengoj je 1-a de novembro 2006. Tamen, HMC International LLC, filio de Faster-Form Corporation, aĉetis la kopirajton kaj plastajn muldilojn de la originalaj plastaj flamengoj de Featherstone en 2007, kaj baldaŭ rekomencos produktadon en Westmoreland, Nov-Jorkio.

Plastaj flamengoj provizis la titolon de la filmo *Pink Flamingos*, reĝisorita de John Waters en 1972.

Referencoj
----------

* Kategorio Plasta flamengo en la Vikimedia Komunejo (Multrimedaj datumoj)

1. ↑  Collins, Clayton (2006).  Backstory: Extinction of an American icon? (angle). The Christian Science Monitor.
2. ↑   Retro pink flamingos to hatch in New York (angle). MSNBC (el la Associated Press) (31-a de majo 2007).
3. ↑   Is the pink flamingo an endangered species? (angle). MSNBC (el la Associated Press) (1-a de novembro 2006).
**Rafah** aŭ Rafaĥ, Rafaĥo (arabe رفح) estas palestina rifuĝejo ĉe la suda rando de pli frue israel-okupita Gaza-strio. Parto de la urbo situas en Egiptio, la demarkacia linio trakuras la urbon (Filadelfi-trapasejo). La rifuĝejo-urbo havas ĉ. 90.000 loĝantojn.

La urbo mondkonatiĝis pro militistaraj agadoj de la israela armeo en majo de 2004. La loko estis/estas uzata por kontrabando de armiloj kaj aliaj produktoj. Sub la demarkacia linio estas elkonstruitaj sekretaj tuneloj, kiujn dum la militistara operacio ĉielarko, la israela armeo malkovris kaj detruis.

La limtrapasejon kontrolas ankaŭ israela armeo, eŭropaj fortoj, soldatoj de prezidento Maĥmud Abbas (FATAH) kaj tiel oni ne permesis en decembro de 2006 enveturon de Ismail Hanije kun kolektita 35 milionoj da usonaj dolaroj. Tiam okazis eĉ atenco kontraŭ Hanije, kio kaŭzis batalojn inter la konkurantaj politikaj fortoj.

* Kategorio Rafah en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 138870
* GND: 4701020-4
* LCCN: n97080886
* VIAF: 264798548
 |
**Friedrich PUSTET** (naskiĝinta la 25-an de februaro 1798 en Passau-Hals, mortinta la 6-an de marto 1882 en Munkeno) estis germana eldonisto kaj fondinto de eldonejo (Friedrich Pustet KG). Li nuptis en 1830 Therese Schmidt kun kiu li havis ses filojn (i.a. Friedrich, Clemens, Karl) kaj kvar filinojn.

Vivo
----

Estante filo de librobindisto kaj -vendisto li translokis en 1826 la en 1820/22 en Passau fondita librovendejo kaj -presejo al Ratisbono. Tie li sukcesis elfari unu el la plej gravaj katolikaj eldonejoj siatempaj kun fokusoj pri teologio, liturgio, eklezimuziko, filozofio, historio kaj beletro.

De 1846 estiĝis, en altkvalitega tipografio, formularoj por la mesoj, liturgiaj libroj kaj brevieroj. Ilin agnoskis la Sankta Seĝo kiel modeldonaj (editio typica) por aliaj fabrikantoj.

De 1850 sekvis en kunlaboro kun la muziksciencisto Karl Proske la eldonadon de verkoj de polifoniaj majstroj en la serio *Musica divina*, tiel ke la eldonejo gajnis elstaran pozicion ene de la eklezimuzika reformo. Samtempe Pustet engaĝiĝis en ratisbonaj eklezikomunumoj kaj, post la fondo de la gazeto "Regensburger Morgenblattes" 1848, regionpolitike. En 1854 li transprenis la eldonejon de Johann Esaias von Seidel kun la populara kalendaro *Sulzbacher Kalender* kaj transloĝiĝis pro tio en 1860 al Sulzbach-Rosenberg. Sed du jarojn poste Pustet vendis ĉion tie kaj ekloĝis en Munkeno. Tie li akiris en 1864 la lernolibran eldonejon "Kgl. Bayer. Zentral-Schulbücher-Verlag" kiun li rapide florigis.

Sendube nombriĝis Pustet inter la plej gravaj eldonistoj en al 19-a jarcento.

Fonto
-----

* Albrecht, Dieter, "Pustet, Friedrich". Ĉe: *Neue Deutsche Biographie' 21 (2003), p. 15 (tie ĉi interrete)*

Eksteraj ligiloj
----------------

* pri la firmaa historio sur la eldoneja paĝaro
* Margit Berwing-Wittl: "Friedrich Pustet KG" - Historia Leksiono de Bavarujo
Ikono pri la Sepdek du Apostoloj.
La **Sepdek Disĉiploj** aŭ **Sepdek du Apostoloj** (konata en la orienta kristana tradicio kiel la Sepdek du Apostoloj) estis la misiistoj de Jesuo meciitaj en la Evangelio laŭ Luko 10: 1-24. Laŭ Luko, la nura evangelio en kiu ili aperas, Jesuo nomumis ilin kaj sendis ilin eksteren en paroj kun specifa misio kiu detale aperas en la teksto. En okcidenta kristanismo, ili estas kutime nomataj Diŝĉiploj. Uzante la originajn grekajn vortojn, ambaŭ titoloj priskribas ilin.

Tiu estas la nura mencio de la grupo en la Biblio. La nombro estas sepdek en aleksandriaj manuskriptoj (kiel ekzemple Sinaja Kodekso) kaj Cezaraj tekstotradicioj sed sepdek du en la plej multaj aliaj aleksandriaj kaj okcidentaj tekstoj. Ĝi povas veni de la 70 nacioj de Genezo aŭ la multaj aliaj 70 en la Biblio, aŭ la 72 tradukistoj de la Septuaginto de la Letero de Aristeas. En tradukado de la Vulgato, Hieronimo selektis la legadon de sepdek du.

La Evangelio laŭ Luko ne estas la sola inter la sinoptikaj evangelioj kiu enhavas multajn epizodojn en kiu Jesuo sendas siajn anojn al misioj. La Kvorumo de Sepdek de la Eklezio de Jesuo Kristo de la Sanktuloj de la Lastaj Tagoj estas bazita sur tiu teksto.

* Kategorio Sepdek disĉiploj en la Vikimedia Komunejo (Multrimedaj datumoj)
**Sepmeries** estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 523 loĝantojn laŭ censo plenumita en 1999.

Blazono de Sepmeries.Blazono de Sepmeries.

Geografio
---------

Sepmeries estas unu el la multaj vilaĝoj lokitaj ĉirkaŭ la urbeto Le Quesnoy. La regiono de Le Quesnoy troviĝas centre de triangulo formita de Valenciennes, Cambrai kaj Maubeuge, okcidente de la forsto Mormal. 

La vilaĝo Sepmeries troviĝas proksime de la urbeto Avesnes-sur-Helpe, kaj do situas en natura regiono nomita "Avesnois", kiu ĉefe konsistas el malaltaj heĝoj, tre verdaj pejzaĝoj, boskoj, fruktarbaroj kaj etaj vilaĝoj. Sepmeries etendiĝas sur 5,99 km². Ĝi estas trafluata de la du riveretoj Honneau kaj Hugnie.

Historio
--------

La landsinjoroj de Sepmeries posedis en la vilaĝo kastelon, el kiu restas neniu spuro. La fosaĵoj kaj akvujoj, kiuj cirkaŭis ĝin, estis antaŭ nelonge replenigitaj.

Administrado
------------

Sepmeries apartenas al la kantono Quesnoy-Ouest, kies ĉefurbo estas Le Quesnoy. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

Vidu ankaŭ
----------

* Komunumoj de Nord
* Kantono Quesnoy-Ouest
**Semantika Reto** (Angle: Semantic Web) estas nova koncepto pri evoluo de Interreto, kiun alprenis kaj disvastigas Konsorcio de la Tutmonda Teksaĵo. Iufoje oni ĝin nomas **Semantika Teksaĵo**, **Semantika Plekto**.
Tiu koncepto permesas publikigi, konsulti, kaj speciale aŭtomatigi la traktadon de sciadoj strukturitaj.

Celo
----

**Semantika Reto** estas fondita tute sur la Interreto kaj ne surogatas ĝin.
Semantika Reto estas aldonaĵo al estanta Tutmonda Reto, kiu devas igi enretan informaĵon pli komprenebla por ĉiu komputilo. Preskaŭ ĉiu informo de la Interreto estas en teksta formo. Teknologioj de prilaboro kaj rekono de homa diskurso (Angle: Natural Language Processing) situas nun sur malalta nivelo kaj evoluas malrapide. Niaj komputiloj ne povas ankoraŭ adopti kaj pripensi vortan informaĵon de Interreto. Kiel do ni devigos komputilojn kompreni sencon de enreta informo kaj kiel ni instruos komputilon uzi la informon? Tiun ĉi problemon volas solvi koncepto de Semantika Reto. La vorto **Semantika**, en tiu ĉi kunteksto, signifas «pripensebla», «komprenebla».

Kerna ideo
----------

Nun komputiloj nur iomete partoprenas en formigado kaj prilaborado de la informo. Funkcioj de komputiloj estas enteno, redono kaj serĉo de informo, sed kreado de informaĵo, taksado de l' informaĵo, klasifikado de informaĵo k.t.p. estas okupoj de homo. Kiel ni povas devigi komputilon fari tion? Se komputilon oni ankoraŭ ne povas igi komprenanta homajn lingvojn, do necesas uzi lingvon, kiun komputilo povas kompreni. En plej bona okazo la informaĵo devas esti en du specoj de lingvoj: homaj kaj komputilaj. **Semantika Reto estas koncepto de reto, kie ĉiu hom-lingva risurco estas ekipita per speciala priskribo en komputila lingvo**.

En tiu ĉi funkciado, dosieroj estas kreitaj, traktitaj, komunikitaj per programaroj. Tiuj programaroj permesas, ofte sen komputila scio:

* krei datumojn semantikojn ekde tajpoj uzantaj
* kunigi datumojn semantikojn pro publikigo aŭ traktado
* publikigi datumojn semantikojn laŭ enskribigo propra aŭ speciala
* komuniki aŭtomate datumojn laŭ ties rilatoj semantikoj
* krei datumojn semantikojn aŭtomate, sen uzanta tajpo, ekde regularo

maldekstra

Vidu ankaŭ
----------

* DCMI

Eksteraj ligiloj
----------------

* Kategorio Semantika Reto en la Vikimedia Komunejo (Multrimedaj datumoj)

* 
* 
* 
* 


|  |  |
| --- | --- |
| Bibliotekoj | * PeEnEo: 51703
* GND: 4688372-1
* LCCN: sh2002000569
* BNF: 14521343b
* NDL: 01017771
* NKC: ph222863
* BNE: XX553987
 |
Semmering fotita de la montopinto *Hirschenkogel*. **Semmering** estas alpa transpasejo en la oriento de Aŭstrio, proksime de Vieno.

Ĝi situas je 985 m super la marnivelo. Hirschenkogel kaj Stuhleck estas la plej gravaj skiregionoj de sur Semmering, ege ŝatataj fare de Vienanoj.

Fervojkonstrua pionireco
------------------------

Aŭstra trajno ĉe fervojo de Semmering.
La Semmering-fervojlinio inaŭguritis en 1854 kiel unua enmonta linio de la mondo (kies plej longa tunelo havas 1,4 km). Ĉefkonstruinto estis Carl Ritter von Ghega. En 1998 la fervoja linio deklaritis monda heredaĵo de Unesko.

Vidu ankaŭ
----------

Hotelo Südbahn

Literaturo
----------

* Michael Hackenberg: "Bergbau im Semmeringgebiet", en: *Archiv für Lagerstättenforschung der Geologischen Bundesanstalt*, vol. 24, Wien 2003, p. 5-97, ISSN 0253-097X
* Steffan Bruns: *Alpenpässe – vom Saumpfad zum Basistunnel*, vol.4

Eksteraj ligiloj
----------------

* Pri la transpasejo kaj ĝia historio. Arkivigite je 2021-02-06 per la retarkivo Wayback Machine
* Informoj sur interreta Aŭstrio-leksikono.
***Sen Eliro*** (france : *Huis Clos*) estas franca, ekzistadisma teatraĵo de Jean-Paul Sartre, verkita en 1944. 

La teatraĵo estas esperantigita de Roger Bernard kaj, kune kun la teatraĵo *La Respektema Prostituitino*, kaj eldonita de la Esperantaj Francaj Eldonoj el Marmande (Francujo) en 1964.

Enhavo
------

En la franca, la nomo signifas "Fermata Aperturo," sed en angla, tre ofta traduko "No Exit" signifas "Sen Elirejo." La tuto estas kompleta komplemento kaj kontrasto, ĉar *Sen Eliro* estas tute abstrakta verko dum *La Respektema P...* estas tute konkreta afero de vivo en suda Usono. Nur kvar personoj rolas en tiu teatraĵo; kaj unu el ili estas tie dum nelonge.

La teatraĵo komenciĝas kun iu kiu gvidas viron nomatan Garcin en grandegan hotelon. Tiu hotelo estas Infero; kaj la aŭdantaro baldaŭ; konsciiĝos pri tio. Ili eniras en ĉambron. La ĉambro havas neniujn fenestrojn; kaj ekzistas en ĝi nur unu pordo. Eniras baldaŭ ankaŭ du virinoj, kiuj nomiĝas Inès kaj Estelle. Ili atendas torturiston; sed la torturisto neniam venas. Ili do ekkonscias, ke ili estas tie por torturi unu la aliajn. Fine, oni diras la faman frazon, "la inferon konsistigas la aliuloj!"

Temas pri abstrakta teatraĵo kie ŝajne la roluloj estas mortintoj kiuj por eterne torturos unu la alian per sia propra estado... poreterna.

Eksteraj ligiloj
----------------


|  |  |
| --- | --- |
| Portala ikono | Portalo pri Literaturo |

* france Pri la estiĝo de *Sen Eliro*.
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
Koordinatoj: 47° 54′ 48″ N 3° 21′ 33″ O﻿ / ﻿47.91333 °N, 3.35917 °O﻿ / 47.91333; 3.35917 (mapo)

**Senan** estas franca komunumo lokita en la departemento Yonne kaj en la regiono Burgonjo. Ĝi havis 729 loĝantojn laŭ censo plenumita en 2008.

Geografio
---------

Senan etendiĝas sur 17.54 km², kaj havis 729 loĝantojn laŭ la lasta oficiala censo, tiel ke la loka loĝdenso estas 39 homoj po kvadrata kilometro. La komunumo situas en Yonne, en la nordokcidenta parto de Burgonjo.

Historio
--------

La departemento Yonne estis oficiale kreita la 4-an de marto 1790 dum la franca revolucio.

Okaze de la municipa baloto de 2008 venkis en la komunumo S-ro François Maupas Oudinot, kiu do fariĝis la loka urbestro.

Administrado
------------

Senan apartenas al la kantono de Aillant-sur-Tholon, kies ĉefurbo estas Aillant-sur-Tholon. Tiu kantono mem estas parto de la arondismento de Auxerre, unu el la tri arondismentoj de la departemento Yonne.

Vidu ankaŭ
----------

* Komunumoj de Yonne
* Kantono de Aillant-sur-Tholon
Senanimigo de citosino al uracilo.
La **senanimigo** estas la nuligo de grupo amino de molekulo. La enzimoj kiuj katalizigas tiun reakcion estas nomataj desaminazoj.

En la homa korpo, la senanimigo okazas ĉefe en la hepato, sed la glutamato senanimiĝas ankaŭ en la renoj. En situacioj de troa konsumo de proteinoj, la senanimigo estas uzata por malkomponigo de la aminoacidoj por akiri energion. La grupo amina estas eliminita de la aminoacido kaj iĝas amoniako. La cetero de la aminoacido estas komponita ĉefe el karbono kaj hidrogeno, kaj estas reciklita aŭ oksidigita por akiri energion. La amoniako estas toksa por la homa korpo kaj la enzimoj konvertas ĝin en ureo aŭ ureata acido pere de la adicio de molekuloj de karbona dioksido (kio ne estas konsiderata procezo de senanimigo) en la ciklo de la ureo, kio okazas ankaŭ en la hepato. La ureo kaj la urea acido povas disvastiĝi sekure en la sangon kaj poste estas ekskreciitaj en la urino.

Notoj
-----

1. ↑   Smith, Michael B.; March, Jerry (2013), Advanced Organic Chemistry: Reactions, Mechanisms, and Structure (7a eldono), New York: Wiley-Interscience, p. 1547

* Kategorio Senanimigo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 697989
 |
Salono de la senato en la urbodomo.
La **Senato** de la «Libera kaj Hansa Urbo de Hamburgo» *(Senat der Freien und Hansestadt Hamburg)* estas la ekzekutivo en la urboŝtato de Hamburgo en Germanio.

Komponado kaj taskoj
--------------------

La Senato de la Libera kaj Hansa Urbo de Hamburgo *(Senat der Freien und Hansestadt Hamburg)* estas formita de la urboŝtato de Hamburgo. Ĝi estas komponita de la ministro prezidanto (kiel en federaciaj ŝtatoj, la *Bundesländer*) kaj la urbestro de la urbo. Ĝia deputito estas la dua urbestro *(Zweite Bürgermeisterin aŭ Zweiter Bürgermeister)*; ĉi tiu persono estas ankaŭ senatano *(Senatorin aŭ Senator)*. La unua urbestro formas la ministeriojn *(Behörden)*, laŭ la koalicio-interkonsento de la regantaj partioj se ne nur unu partio havas la absolutan plimulton. La nombro de la membroj de la Senato estas limigita al 12 personoj laŭ juro. La senatanoj estas nomumitaj de la Unua Urbestro kaj poste ili devas esti elektitaj fare de Hamburgo-Parlamento *(Hamburgische Bürgerschaft)*.

Eksteraj ligiloj
----------------

* Kategorio Senato de Hamburgo en la Vikimedia Komunejo (Multrimedaj datumoj)

* Paĝoj de la Senato (germana)

Vidu ankaŭ
----------

* Hamburgo

Notoj kaj referencoj
--------------------

1. ↑  Oficiala ligo al *Senatsgesetz* enreta, ricevita la 4an de februaro 2019.

|  |  |
| --- | --- |
| Bibliotekoj | * PeEnEo: 631239
* GND: 2028248-5
* LCCN: n50069743
* VIAF: 125030269
* ISNI: 0000 0001 2242 8313
* NLA: 36465135
 |
Plej ofte por sendependaj olimpiaj partoprenantoj simbole uziĝas la olimpia flago
La termino **sendependaj olimpiaj partoprenantoj** (angle *Independent Olympic Participants* aŭ mallonge IOP) dum la olimpiaj ludoj uziĝas por priskribi teamon aŭ unuopajn sportistojn, kiuj volas kaj rajtas kiel individuoj partopreni la ludojn, sen reprezenti nacion. Io tia povas okazi, se la devenlando estas nekonata, aŭ se la hejma lando estas forbarita de la olimpiaj ludoj pro politikaj kialoj, sed tamen unuopaj sportistoj el tiu lando estas permesataj.

En kazo de venko de sendependa(j) olimpia(j) partoprenanto(j), la olimpia flago estas pendita kaj olimpia himno estas ludata anstataŭ la landaj flago kaj himno.

Somera Olimpiko 1992
--------------------

Dum la Somera Olimpiko 1992 en Barcelono, Jugoslavio, kiu post malaliĝo de Slovenio, Kroatio, Bosnio-Hercegovino kaj Makedonio nur konsistis el la restaj respublikoj Serbio kaj Montenegro, estis punita per sankcioj fare de la Unuiĝintaj Nacioj. Tiuj sankcioj malpermesis la partoprenon de "personoj … kiuj … reprezentas Jugoslavion" en sportaj konkursoj. Tamen la Internacia Olimpika Komitato kaj la Jugoslavia Nacia Olimpika Komitato interkonsentis, ke unuopaj juguslavaj sportistoj kiel "sendependaj partoprenantoj" rajtu alvojaĝi kaj partopreni. Tion la Unuiĝintaj Nacioj akceptis.

Du sendependaj inaj atletoj, *Jasna Šekarić* kaj *Aranka Binder*, kaj unu vira sportisto, *Stevan Pletikosić*, gajnis olimpiajn medalojn (unu arĝentan kaj du bronzajn) dum konkursoj de sporta pafado.

Somera Olimpiko 2000
--------------------

Dum la Somera Olimpiko 2000 en Sidnejo partoprenis sportistoj el Orienta Timoro. Ĉar la teritorio tiutempe ankoraŭ estis sub administrado de la Unuiĝintaj Nacioj, kaj la ŝtato nur dum 2002 oficiale internacie agnoskiĝis, la orient-timora sportista teamo enmarŝis kiel teamo sub la olimpia flago.

Somera Olimpiko 2016
--------------------

Fehaid Al-Deehani gajnis oran medalon en sporta pafado (double trap) kiel sendependa partoprenanto, ĉar lia Kuvajta Nacia Olimpika Komitato estis malpermesita partopreni Olimpikon.

Vidu ankaŭ
----------

* Tutgermania olimpia teamo
* Unia teamo

* Kategorio Sendependaj olimpiaj partoprenantoj en la Vikimedia Komunejo (Multrimedaj datumoj)
*Independência ou Morte!*, konata ankaŭ kiel *la krio de Ipiranga*, 4,15×7,6m, 1888, *Museu Paulista da Universidade de São Paulo*
La **Sendependigo de Brazilo** estis serio de politikaj kaj militaj okazaĵoj kiu kondukis al la sendependeco de la Regno Brazilo disde la Unuiĝinta Reĝlando de Portugalio, Brazilo kaj Algarvo kiel Brazila Imperio. Plej el la okazaĵoj okazis en Bahia, Rio de Janeiro, kaj San-Paŭlo inter 1821 kaj 1824.

Ĝi estas celebrata en la 7-a de Septembro, kvankam estas polemiko ĉu la reala sendependigo okazis post la Sieĝo de Salvador la 2an de Julio 1823 en Salvador, Bahia, kie fakte okazis sendependiga milito. Tamen, la 7a de Septembro estas la datreveno de la tago en 1822 kiam la princo regento Dom Pedro deklaris la sendependigon de Brazilo disde sia reĝa familio en Portugalio kaj la iama Unuiĝinta Reĝlando de Portugalio, Brazilo kaj Algarvo. Formala agnosko okazis per la Traktato de Rio de Janeiro tri jarojn poste, subskribita de la nova Imperio Brazilo kaj la Reĝlando Portugalio fine de 1825.

Temas pri grava periodo en la Historio de Brazilo kiu diferenciĝas de la militoj de Sendependigo de Hispanameriko je tio ke ĝi estis paca sendependiga procezo kaj ke krome ĝi estis estrita de membro de reĝa familio, nome la princo Petro la 1-a, kiu iĝos imperiestro. La rezultinta reĝimo estis la Imperio Brazilo, nome konstitucia monarkio kiu daŭris ĝis 1889 estante tial la monarkia reĝimo sendependa plej longdaŭra de Ameriko.

Bibliografio
------------

* Armitage, John (1981). *História do Brasil*. Belo Horizonte: Itatiaia.
* Barman, Roderick J. (1999). *Citizen Emperor: Pedro II and the Making of Brazil, 1825–1891.* Stanford: Stanford University Press.
* Diégues, Fernando. (2004). *A revolução brasílica*. Río de Janeiro: Objetiva.
* Dolhnikoff, Miriam (2005). *Pacto imperial: origens do federalismo no Brasil do século XIX*. São Paulo: Globo.
* Holanda, Sérgio Buarque de (1976). *O Brasil Monárquico: o processo de emancipação*. 4a. eld. São Paulo: Difusão Européia do Livro.
* Lima, Manuel de Oliveira (1997). *O movimento da independência*. 6. ed. Río de Janeiro: Topbooks.
* Lustosa, Isabel (2007). *D. Pedro I*. São Paulo: Companhia das Letras.
* Vainfas, Ronaldo (2002). *Dicionário do Brasil Imperial*. Río de Janeiro: Objetiva.
* Vianna, Hélio (1994). *História do Brasil: período colonial, monarquia e república*. 15a. eld. São Paulo: Melhoramentos.

* Kategorio Sendependigo de Brazilo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 799134
* LCCN: sh85016560
 |
Sendrata bildsimbolo.
**Sendrata reto** estas komputila reto kiu funkcias sen dratoj. Oni konektas komputilojn per radiaj ondoj. Ekzistas malsamaj teknologioj por malsamaj uzoj. Por personaj retoj oni ofte uzas Bludento, por lokaj retoj oni uzas retoj laŭ IEEE802.11 (ofte laŭ la atestado de la WiFi alianco) kaj por tutlandaj retoj oni uzas 2G, 3G kaj 4G kaj uzos 5G (la lastaj du ankaŭ ebligas lokaj retoj).

### Lokaj retoj

Normale oni protektas la reton per pasvorto, por ke la najbaroj ne uzu ĝin senpage. La plejmulto de porteblaj komputiloj hodiaŭ jam havas sendratan kapablon, tiel ne necesas aĉeti kroman karton. Kutime la radioj atingas ĝis tricent metroj ekster konstruaĵoj, sed ili malfortiĝas se ili devas trapasi murojn, do estas konsilinde lokigi la retilon en centra loko en la domo por ne sperti malkonektadon ĉe foraj ĉambroj. Estis antaŭa teknologio nomata 802.11b kiu estis iom malrapida, sed la nun fabrikataj retiloj uzas 802.11g kiu pli transdonas pli da datumoj ĉiusekunde.

Ĉiu reto havas kodon, tiel nomata "ESSID", kiu identigas ĝin. Tiu nomo estas nur laŭ la elekto de la instalinto. Antaŭ ol konekti, la komputilo montras la liston de ĉiuj atingeblaj retoj por ke la uzanto elektu. La instalanto ankaŭ devas elekti la kanalon. Kutime la elekto pri kanalo estas iom libera, sed endas eviti ke du retoj samloke atingeblaj uzu la saman kanalon, ĉar ili tiam povas grave malhelpi unu la alian.

Ofte troviĝas sendrataj retoj en publikaj lokoj, kiel trinkejoj, hoteloj, flughavenoj, ktp. Foje ili estas senpagaj, sed pli kutime oni devas iel pagi por uzi ilin. Inter ili iom varias la maniero pagi, ekzemple aĉeti karton kun pasvorto, aŭ entajpi la kreditkartan numeron.

Se oni konektas al sia banko en publika loko, estas pli sekure uzi propran porteblan komputilon kun sendrata reto ol uzi maŝinon en interreta kafejo, kondiĉe ke oni havas kontraŭ-spionprograman protekton en la propra komputilo, pro tio ke la servilo de la banko ĉifrigas la konekton kontraŭ spionado en la reto, sed kontraste la maŝino en la interreta kafejo povas havi infekton de spionprogramo kiu sendas kontajn detalojn al fiuloj. Onidire, tiu ĉifrigo funkcias eĉ se la sendrata reto mem ne havas pasvorton, ĉar ĝi ne dependas je tio ĉar la banko uzas paĝojn kiuj komencas per "https". Sed se vi uzas sendratan reton sen pasvorto, kaj la paĝo komencas per "http" anstataŭ "https", la aliaj uzantoj de la reto povas eltrovi kion vi legas kaj tajpas.

Indas rimarki ke la uzo de sendrata reto pliigas la ĉerpadon el la baterio. Foje la komputiloj havas ŝaltilon de la radioj por konservi la baterian daŭron kiam la reto ne estas bezonata, ekzemple se oni skribas retmesaĝon, oni povas malkonekti la reton dum skribado kaj konekti nur por sendi ĝin.

Vidu ankaŭ
----------

* Portebla interreto